**Onni Korkka** (s. 28. huhtikuuta 2001 Rauma) on suomalainen jääkiekkopuolustaja, joka edustaa SM-liigajoukkue Rauman Lukkoa.

Ura
---

Korkka on Rauman Lukon kasvatti. Hän oli kaudella 2015–2016 C-nuorten SM-sarjan runkosarjassa joukkueensa tehokkain puolustaja tehoilla 8+13=21. Kaudella 2016–2017 Korkka oli C-nuorten SM-karsinnoissa Lukon paras maalintekijä ja tehokkain puolustaja tehoilla 11+7=18. C-nuorten SM-sarjan runkosarjassa hän voitti pelipaikastaan huolimatta joukkueen sisäisen piste- ja maalipörssin sekä jakoi sisäisen syöttöpörssin voiton Patrik Nevanpään kanssa.

Kaudella 2019–2020 Korkka oli tehoilla 8+17=25 Lukon A-nuorten tehokkain puolustaja ja hän jakoi joukkueen sisäisen pistepörssin kolmannen sijan Eppu Karuvaaran kanssa. Korkka nousi samalla kaudella Lukon SM-liigajoukkueeseen, jossa hän sai tililleen kolme runkosarjaottelua, mutta Korkka jäi niissä kuitenkin ilman peliaikaa. Hän sai tililleen ensimmäisen liigaottelunsa 5. joulukuuta 2019 vieraissa Saimaan Palloa vastaan. Korkalle avautui paikka Lukon kokoonpanosta, kun Ilkka Heikkinen oli huilivuorossa ja Miska Kukkonen pelikiellossa. Hänet merkittiin joukkueen seitsemänneksi puolustajaksi.

Korkka teki kaudeksi 2020–2021 Lukon kanssa vuoden mittaisen SM-liigasopimuksen. Hän sai ensimmäiset peliaikansa SM-liigassa lopulta kautensa neljännessä ja uransa seitsemännessä ottelussaan 9. tammikuuta 2021 vieraissa JYPiä vastaan. Korkka merkittiin Lukon seitsemänneksi puolustajaksi. Hän pelasi pääasiassa Robin Pressin puolustajaparina ja sai jääaikaa lopulta 10.24 minuuttia. Korkka sai kauden aikana SM-liigassa tililleen 18 runkosarjaottelua ilman tehopisteitä. Hän ei saanut peliaikaa pudotuspeleissä, mutta Korkka pelasi kuitenkin riittävän määrän runkosarjaotteluita, jotka oikeuttivat hänet voittamaan kauden päätteeksi Suomenmestaruuden. Korkka pelasi ison osan kaudestaan vielä myös Lukon U20-joukkueessa, jossa hän voitti kauden päätteeksi myös Suomenmestaruuden. Toukokuussa 2021 hän teki Lukon kanssa kaksivuotisen jatkosopimuksen.

Kaudella 2021–2022 Korkka pelasi Lukon SM-liigajoukkueessa 11 runkosarja- viisi Mestarien liigan ottelua ilman tehopisteitä. Hän pelasi suurimman osan kaudestaan vielä seuran U20-joukkueessa. Korkka oli tehoilla 11+13=24 joukkueen paras maalintekijä ja tehokkain puolustaja sekä jakoi sisäisen pistepörssin neljännen sijan Miro Markkulan kanssa. Hän voitti kauden päätteeksi U20 SM-sarjan mestaruuden. Kaudella 2022–2023 Korkka pelasi SM-liigassa viisi runkosarjaottelua ilman tehopisteitä. Hän pelasi miesten pelejä myös kuuden ottelun verran lainalla Mestis-joukkue TUTO Hockeyssa. Suurimman osan kaudestaan Korkka pelasi kuitenkin yli-ikäisenä Lukon U20-joukkueessa. Hän oli joukkueen tehokkain puolustaja tehoilla 9+24=33, joilla Korkka sijoittui koko U20 SM-sarjan puolustajien pistepörssissä neljänneksi. Hänet valittiin kauden päätteeksi sarjan toiseen tähdistökentälliseen. Huhtikuussa 2023 Korkka teki Lukon kanssa vuoden mittaisen jatkosopimuksen.

Pelityyli
---------

Lukon urheilutoimenjohtaja Kalle Sahlstedt kuvaili Korkan vahvuuksia ja heikkouksia hänen jatkosopimuksensa yhteydessä toukokuussa 2021:

> »Hänellä on hyvät raamit kiekkoilijaksi. Parhaat puolet ovat hyvä laukaus, oikein terävä rannekuti ja napakat, kovat ja tarkat syötöt. Kiekollinen peli on selkeästi oma vahvuus. Kehityskohde on, kuten monilla nuorilla, puolustuspelaaminen sekä kiekollista että kiekotonta vastaan. Myös tylyys ja suoritusvarmuus illasta toiseen hyvällä tasolla pelaamiseen ovat asioita, joita Onnin tulee kehittää.» 
> 
>

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2018–2019 | Lukko | A-SM | 15 | 0 | 3 | 3 | 4 | – | – | – | – | – |
| 2019–2020 | Lukko | A-SM | 51 | 8 | 17 | 25 | 30 | – | – | – | – | – |
|  | Lukko | SM-liiga | 3 | 0 | 0 | 0 | 0 | – | – | – | – | – |
| 2020–2021 | Lukko | U20-SM | 16 | 5 | 4 | 9 | 16 | 8 | 1 | 4 | 5 | 6 |
|  | Lukko | SM-liiga | 18 | 0 | 0 | 0 | 0 | – | – | – | – | – | Kanada-malja |
| 2021–2022 | Lukko | U20-SM | 34 | 11 | 13 | 24 | 26 | 7 | 0 | 2 | 2 | 2 |
|  | Lukko | SM-liiga | 11 | 0 | 0 | 0 | 2 | – | – | – | – | – |
| 2022–2023 | Lukko | U20-SM | 35 | 9 | 24 | 33 | 24 | – | – | – | – | – | Kakkostähdistö |
|  | Lukko | SM-liiga | 5 | 0 | 0 | 0 | 0 | – | – | – | – | – |
|  | TUTO Hockey | Mestis | 6 | 0 | 2 | 2 | 2 | – | – | – | – | – |
| 3 kautta | yhteensä | SM-liiga | 37 | 0 | 0 | 0 | 2 | – | – | – | – | – |
| 1 kausi | yhteensä | Mestis | 6 | 0 | 2 | 2 | 2 | – | – | – | – | – |

Lähteet
-------

* Onni Korkka The Internet Hockey Databasessa (englanniksi)
* Onni Korkka Eurohockey-sivustolla (englanniksi)
* Onni Korkka *Elite Prospects*. Everysport Media Group AB.  (englanniksi)

### Viitteet

1. 1 2  Tilastot - Onni Korkka *liiga.fi*. Jääkiekon SM-liiga Oy. Viitattu 6.6.2023.
2. 1 2 3 4  Onni Korkka *Elite Prospects*. Everysport Media Group AB.  (englanniksi)
3. ↑  Elite Prospects - Lukko U16 *eliteprospects.com*. Everysport Media Group AB. Viitattu 8.12.2019. (englanniksi)
4. ↑  Elite Prospects - Lukko U16 *eliteprospects.com*. Everysport Media Group AB. Viitattu 8.12.2019. (englanniksi)
5. ↑  Elite Prospects - Lukko U20 *eliteprospects.com*. Everysport Media Group AB. Viitattu 22.3.2020. (englanniksi)
6. ↑  Sopasen ja Elon ei tarvinnut nousta Lappeenrantaan lähteneeseen bussiin, Lukon 18-vuotias puolustaja debytoi liigakentillä – katso kokoonpano SaiPaa vastaan *ls24.fi*.  5.12.2019. Marva Media Oy. Viitattu 8.12.2019.
7. ↑  Saipa - Lukko, 5.12.2019 *liiga.fi*.  5.12.2019. Jääkiekon SM-liiga Oy. Viitattu 8.12.2019.
8. ↑  JYP - Lukko, 9.1.2021 *liiga.fi*.  9.1.2021. Jääkiekon SM-liiga Oy. Viitattu 10.1.2021.
9. ↑  JYP - Lukko, 9.1.2021 *liiga.fi*.  9.1.2021. Jääkiekon SM-liiga Oy. Viitattu 10.1.2021.
10. ↑  Lukolle toinen nollapeli putkeen – Onni Korkka debytoi, Eetu Koivistoiselle uran 100. Liigapiste *raumanlukko.fi*.  9.1.2021. Rauman Lukko Oy. Viitattu 10.1.2021.
11. 1 2  Onni Korkalle jatkodiili – "Lukko on ollut loistava seura kehittyä" *raumanlukko.fi*.  28.5.2021. Rauman Lukko Oy. Viitattu 2.7.2021.
12. ↑  Elite Prospects - Lukko U20 *eliteprospects.com*. Everysport Media Group AB. Viitattu 19.5.2022. (englanniksi)
13. ↑  Elite Prospects - Lukko U20 (Tilastossa neljänneksi sijoittuneen Leevi Siiran joukkue RoKi ei pelannut ylemmässä jatkosarjassa.) *eliteprospects.com*. Everysport Media Group AB. Viitattu 6.6.2023. (englanniksi)
14. ↑  Daniel Lebedeff lehväspaitaan kahden vuoden sopimuksella – Ylitalo, Suni ja Korkka jatkavat sinikeltaisissa! *raumanlukko.fi*.  21.4.2023. Rauman Lukko Oy. Viitattu 6.6.2023.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
19 Järvenpää |
20 Nyman |
23 Trakht |
24 Krannila |
27 Po. Westerholm |
29 Suni |
30 Salonen |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen